# RUILA PÕHIKOOLI HOOLEKOGU ISTUNGI PROTOKOLL

**Toimumisaeg ja koht:** 01.12.2022 kell 18.00-20.02, Ruila Põhikoolis

**Koosolekul osalesid:** Tiia Rosenberg, Rafael Milerman, Virve-Hella Haavam, Helena Melis, Kristi Maajärv, Anneli Võõras, Priit Abiram, Maarja Lillemäe, Andres Aljaste, Katarin Heinmaa, Meelis Kolk, Kristel Jürvetson, Algis Sarapson, Kristi Kruus, Andres Kaarmann

**Koosolekut juhatas** Rafael Milerman ja protokollis Virve-Hella Haavam

**Päevakorras:**

1. **Hoolekogu esimehe, aseesimehe ja sekretäri valimine**

Direktor avas koosoleku ja peale tutvustusringi tehti ettepanek, et Virve-Hella Haavam jätkaks sekretärina. Teisi kandidaate sekretäriks ei esitatud. Hoolekogu esimehe ja aseesimehe valimisel pakuti, et jätkatakse samas koosseisus. Teisi kandidaate ei esitatud.

***Ühehäälselt******otsustati****, et sekretärina jätkab Virve-Hella Haavam, hoolekogu esimehena Rafael Milerman ja aseesimeestena Priit Abiram ning Maarja Lillemäe.*

1. **Hoolekogu tööplaan 2022/23 õppeaastaks**

* Jätkatakse seniste tegevustega ja plaanitakse järgmisi tegemisi:
  + Vanemate Akadeemia koolituste korraldamine;
  + ürituste korraldamisel kooli toetamine lastevanemate poolt vastavalt vajadusele;
  + lasteaia teemadel koguvad lasteaia esindajad mured-ettepanekud eelnevalt kokku ja esitavad seejärel hoolekogus;
  + külaskäik teise Saue valla piirkonna kooli või lasteaia hoolekogu koosolekule;
  + laulu- ja tantsupeo teemadel toeks olemine;
  + kutsuda rattamatkale ka naaberkoole, et osalejatel oleks veelgi suurem konkurents ja motivatsioon*.*

1. **Kokkuvõte esimesest trimestrist**

* Uus hindamisjuhend on mõjunud väga hästi ja puudulikke hindeid oli vähe. Õpilastele uus süsteem väga meeldib, kuna annab motivatsiooni kohe ära õppida või parandamisega kiirustada.
* Hinnete kommenteerimiseks mõeldakse järgmiseks trimestriks välja ühtne tagasisidevorm.
* Tsentraalsete tasemetööde tulemustest selgus, et on vaja arendada funktsionaalset lugemisoskust, juhiste mõistmist ja mõtestamist, täislausetega kirjutamist ning samuti on vajalik rohkem harjutada veebikeskkonnas testide sooritamist.
* Tööle võetud 2 uut HEV õpetajat.
* Korraldatud toredad kogukonda siduvad üritused, näiteks tervisepäev ja ühiselt uue staadioni avamine. Tehakse koostööd Tallinna Vabaõhukooli ja Maardu kooliga.
* Osaletakse Erasmus+ projektis, mille raames saavad õpetajad minna kogemusreisile erinevatesse kohtadesse.

1. **Tugiteenuste pakkumisvõimalused Ruila koolis**

* Ruumilahenduste probleem - psühholoogi, sotsiaalpedagoogi ja eripedagoogile ei ole pakkuda tööruume, mistõttu ei saa ka osasid konkursse välja kuulutada. Arutleti erinevaid võimalikke variante, millest vald peab sobivaima lahenduse ära otsustama.

1. **Eelarvetaotlus 2023**

Rahalise poole pealt on kooli ja lasteaia vajadused valla poolt kaetud. Probleemiks pigem inimeste ja ruumipuudus. Kulude kasv seotud suures osas Laitse lasteaeda täiendava rühma avamisega, hindade kallinemisega ja tööjõukulude üleüldise tõusuga.

1. **Liitrühma avamine Laitse lasteaias**

Uue rühma tarbeks paigaldatav moodul mahutab kuni 24 last. Plaanitakse teha liitrühm 1,5-3-aastastest lastest. Hoolekogu ühehäälse otsusega esitati vallale ettepanek liitrühma moodustamiseks ja laste arvu suurendamiseks kuni 20 lapseni.

1. **Jooksvad küsimused**

* Lapsed jäetakse haiguse korral küll koju, aga sageli tuuakse liiga ruttu tagasi lasteaeda. Nii haigestuvad lapsed kiiresti uuesti ja siis on pikalt ära.
* Kõik lapsed ja ka õpetajad pannakse ühiste klassipiltidega autahvlile.
* Probleemid toitlustusega lasteaias, kus kohati toitu ei jagu ning ei arvestata allergikute vajadustega. Toitlustajat on probleemidest teavitatud, kuid hetkel ei paista olukord olevat paranenud. Kaasatakse ka valla vastavat töötajat.
* Peatselt edastatakse kooli poolt lastevanematele ka koolitoidu tagasiside ankeet.
* Järgmise helkuri kontrolli raames plaan kaardistada ka kooliümbruse liiklust kaasates piirkonna politseinik ja abipolitseinik.
* Esitati ettepanek korraldada järgmine hoolekogu kohtumine lasteaias.
* Arutleti kelkude hoiustamise teemal koolis. Pandi südamele rääkida lastega ka ohutust kelgutamisest.